Грэчаскія біскупы адчуваюць боль, які выклікае ў Папы такая сітуацыя і моляцца аб сіле духа і Божай падтрымцы для яго. Яны заяўляюць, што прымаюць вучэнне Францішка, адлюстраванае як у яго словах, так і канкрэтных дзеяннях, паколькі менавіта яго “Дух Святы, праз канклаў, даў свайму народу”, як “бачную аснову адзінства веры і камуніі любові”. Асаблівым чынам яны прымаюць папскае вучэнне аб сужэнстве і сям’і, выяўленае “аўтарытэтным чынам у Апостальскай адгартацыі „Amoris laetitia”. Падкрэсліваюць, што яно “цалкам адпавядае вучэнню апосталаў і святых Айцоў Усходу, што падзяляюць у гэтай галіне таксама Усходнія Праваслаўныя Цэрквы”.